VS000653
Datum: 1990-06-01T02:00:00.000+02:00
datum_sodbe_i_stopnje: 1995-05-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 3100000 SIT
opombe: II Ips 467/96. Revizija tožeče stanke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Poškodoval se je v prometni nezgodi.

## Poškodba

Prelom leve podlahtnice, prelom leve stegnenice, udarnina levega kolena in poškodbena odstranitev vrha levega palca (5 mm).

## Telesne bolečine

850000 SIT Hude telesne bolečine 10 dni, srednje 17 dni, zmerne 11 tednov.

#### Hospitalizacija

37 dni. Neprijetno je bilo zdravljenje na kirurgičnem oddelku z velikim operativnim posegom in uravnavanjem leve podlahti, zdravljenje na istem oddelku zaradi odstranitve osteosintetskega materiala, zamavčenje zgornje okončine.

#### Ambulantno zdravljenje

5 kontrolnih pregledov pri kirurgu.

#### Rehabilitacija

3 tedne zdravljenja v toplicah, opravljal je fizioterapevtske vaje doma.

#### Nevšečnosti med zdravljenjem

Mavec je nosil 2 meseca in 1 teden.

## Strah

250000 SIT Prvih 24 ur po nesreči je trpel primarni strah, nato pa še zaradi zaskrbljenosti za zdravje poškodovanih delov telesa sekundarni strah v razdobju petih tednov.

## Zmanjšanje življenjske aktivnosti

2000000 SIT Tožnikove življenjske aktivnosti so po končanem zdravljenju zmanjšane za 10%. Pri tožniku je bilo ugotovljeno blago zmanjšanje mišične mase leve podlahti ter omejen zasuk dlani navzgor in navzdol (navzgor 50%, namesto 90%, navzdol 70%, namesto 80%). Zaradi omejenih gibov se nerodnost zgornje leve okončine poveča. Vrh levega palca je za 5 mm krajši, brazgotinast in v podkožju je tipična boleča kostna izboklina. Gibljivost levega kolena je manjša za 5% pri krčenju, stransko vezivo pa ohlapno. Blago je zmanjšan tudi obseg mišične mase levega stegna. Tožnikove težave tako predstavlja nerodnost leve zgornje okončine in občutljivost palca pri pisanju in pri finih prijemih. Pri tožniku je občutljiv tudi nizek počep v levem kolenu, zaradi blage ohlapnosti pa je malo tudi popustila sigurnost kolena.

---

ZOR člen 200, 203